Emeja linguestga

Al stêd itajan, quand l’à dsidû ed instituir el regioun, l’à brixa fat di cunfein pulid cumainter ch’al eira drej a trasêr el frunteir str’el regioun sau. Cunpagn a’j êtri regioun dl’Êit’Itaja, l’Emeja-Rumagna, e cun li l’Emeja, la puseid mega socuant teritôri ch’i·s câten faura dl’Emeja-Rumagna, paró i en par laingua o par stôria emijan. I cunfein geugrafgh cunvensiunêj (quej dla regioun Emeja-Rumagna) dl’Emeja i en: i fiom Sèlar prema e Rain pau a mateina, ch’la sepêren de la Rumagna; al Pò ed soata, a’l cunfein cun la Lunbardie es al Vènet; dedsoura al Apenein, a’l cunfein cun la Tuscana e la Liguria.

L’Emeja la fa, intinimaud, pêrt dla Lunbardie stôrica.

 la pêrt vêrs al Pò dla pruveinsa ed Mantva (coun pur al sau cheplaugh);
 di teritôri ch'i·s câten del band ed Caxelmazour e Vidana str’el pruveins ed Mantva e Carmouna;
 la Transpadana fraraixa int la pruveinsa ed Ruigh, int al Vènet;
 l'Ultrapò pavaix int la pruveinsa ed Pavie;
 al Turtunaix in coala ed Lisandria;
 el band ed Sarzana int la pruveinsa ed Speiza;
 la pruveinsa dla Mâsa e Carêra;
 del vault la Garfagnana int la pruveinsa ed Loca, sturicamaint têra ed Môdna e Rèz;
 Pêvna int al cmon dla Sanbuga int la pruveinsa ed Pistoaja;
 e pêrt dal cmon, par la pió rumagnaul, ed Firansaula int la pruveinsa ed Fiurainsa.